text: Авіякампанія была створана ў верасьні 2003 году. Галоўным інвэстарам стала амэрыканская прыватная кампанія «''Indigo Partners''», якая спэцыялізуецца на інвэстыцыях у транспарт. Першы рэйс быў зьдзесьнены 19 траўня 2004 году з [[Катавіцы|Катавіцаў]], праз 19 дзён пасьля таго, як [[Польшча]] і [[Вугоршчына]] ўвайшлі ў [[Эўрапейскі Зьвяз|Эўрапейскі зьвяз]] і агульны эўрапейскі рынак авіяцыі. Авіякампанія перавезла 250 тысячтысячаў пасажыраў за першыя тры з паловай месяцы сваёй працы і амаль 1,4 млн пасажыраў за першы год працы.
  У 2008 годзе авіяперавозчык пачаў зьдзясьняць пералёты паміж Катавіцамі і аэрапортам [[Лёндан—Гатўік]]<ref>[https://web.archive.org/web/20100306180142/http://wizzair.com/about_us/news/#pgf8573 «Wizz Air launches London Gatwick – Katowice flight»]. Wizz Air.</ref>. У студзені 2008 году пачаліся рэгулярныя рэйсы з [[Гданьск]]а ў [[Гётэборг]], [[Борнмут]] і [[Ковэнтры]]. Улетку 2008 году «''Wizz Air''» аднавіў летнія сэзонныя паслугі з Катавіцаў і Будапэшту да гішпанскай [[Жырона|Жыроны]], а таксама новы штотыднёвы пералёт у Жырону з Гданьска. У 2008 годзе авіякампанія перавезла 5,9 млн пасажыраў. 25 лютага 2015 году «''Wizz Air''» упершыню выйшла на Лёнданскую фондавую біржу<ref>[http://www.lseg.com/markets-products-and-services/our-markets/london-stock-exchange/equities-markets/raising-equity-finance/market-open-ceremony/welcome-stories/london-stock-exchange-today-welcomed-wizz-air-holdings-plc «London Stock Exchange today welcomed Wizz Air Holdings PLC»]. London Stock Exchange Group.</ref>. Да канца 2012 году «''Wizz Air''» перавез 50 млн пасажыраў.